U njih uložio Mercedes: Taxify od sljedećeg tjedna i u Zagrebu

Kako smo neslužbeno doznali, vozače će kod nas privlačiti 10-ak posto nižim naknadama nego što to uzima Uber, a neće uvjetovati ekskluzivnost, odnosno vozači će moći raditi i za konkurenciju

<p>Nakon što je ovog tjedna na naše taksi tržište stigao <strong>Ride2</strong>, od sljedećeg tjedna Zagrebom će početi voziti i <strong>Taxify</strong>. Estonski startup funkcionira slično kao Uber i upravo je njemu oteo dio posla u brojnim europskim i afričkim gradovima. Trenutno imaju 15 milijuna korisnika u 25 zemalja. Inače, pogleda li se njihova rasprostranjenost, u brojnim su državam prisutni u jednom ili dva grada, a 'najjači' su u JAR-u, gdje voze u osam gradova.</p><p>Kako smo neslužbeno doznali, <strong>vozače će kod nas privlačiti 10-ak posto nižim naknadama nego što to uzima Uber</strong>, a neće uvjetovati ekskluzivnost, odnosno <strong>vozači će moći raditi i za konkurenciju. </strong></p><p>Inače, krajem svibnja je Taxify osigurao ulaganje vrijedno 175 milijuna dolara od investitorske grupe koju je predvodio njemački Daimler, koji je od prije bio i većinski vlasnik MyTaxija.</p>